**Syntaxis: haadwurden, eigenskipswurden, foarnamwurden, telwurden**

1. Set de ûndersteande sinnen oer yn goed Nederlânsk.  
a. Ast it kin efkes op it skouder leist, meitsje ik in foto fan dy.  
b. Wat hasto in ôfgrysliken soad boeken, heu!  
c. Ik waard ôfgryslike kjel fan dat geraas.  
d. Wie hju der ek by?  
e. Men moat leare hoe't men jin hâlde en drage moat.  
f. Pake-en-dy geane gauris by dûmny-en-dy te praten.  
g. By Gearte Sjoukje ha se dealese faak praters.  
h. "Wolle jim der in pûdsje by?" frege it Wâldpykje oan 'e klant.  
i. Hoefolle is oardel plus treddel?  
j. Wêr is de skjirre dêr'tsto de stof altyd mei knipst?  
  
2. Set om nei de tradisjonele Fryske telwize:  
a. fiif en in heal c. 7½  
b. 2,5 d. anderhalf

3. Set de ûndersteande sinnen oer yn goed skriuwtaal-Frysk.  
a. Hier heb je de hamer waarover ik het had.  
b. Ik weet niet waar het ligt.  
c. Dat is het boek waar we in bezig waren.  
d. Ze zat op het bankje waar pake ook altijd op zat.  
  
4. "*Dêr't* de dyk it lân omklammet, lyk in memme earm har bern ..."  
a. Wêr komt de boppesteande sin út?  
b. Wat betsjut er?  
c. It skeanprinte wurd is foar guon Friezen wat âlderwetsk. Wat is hjoed de dei gewoaner?  
d. Wat foar âlde twadde namfal fine wy yn de sin?  
e. Hoe tinkst dat de tuskenklank *-e-* yn *boekekast* ûntstien is?  
  
5. Sjoch paragraaf 4.5.6 fan Popkema. Binne der saken dy'tsto yn dyn Frysk oars dochst as hoe't Popkema it beskriuwt?  
  
6. In learling/kursist komt yn in boek de ûndersteande sin tsjin: "Jan wie in ôfgrysliken swetser."  
Hy freget dy: "Is it net gewoan *ôfgryslike*, sûnder *-n*? Is dat in typflater?" Wat seisto tsjin him?  
  
7. "Se waard rare kjel, want dy jonges makken in heisliken kabaal."  
Wêrom krijt *raar* in *-e* en *heislik* *-en*?  
  
8a. Wêr yn Fryslân wurdt 'de bosk' ynstee fan 'it bosk' sein tsjin in stik grûn mei in soad beammen? Hoe komt it dat dêr in ferskil bestiet?  
b. Hokker lidwurd fynst yn de measte learmaterialen? Wêrom?  
c. Kinsto noch mear wurden betinke dy't yn it Frysk en Nederlânsk sterk op inoar lykje, mar in ferskillend lidwurd ha?  
  
9. Folje it korrekte foarnamwurd yn:  
a. De gemeenterie hat yn ... wiisheid besletten dat de winkels sneins ek iepen meie.  
b. Men freget ... soms ôf oft dy jonge syn ferstân wol hat.  
c. Pake en beppe hawwe ... auto ferkocht.  
d. Yn de noardlike Wâlden wurdt foar 'sij' of 'sy' ek wol '...' of '...' sein.  
e. Wy skrokken, want al ... koffers stienen noch op it perron.  
  
10. Ferbetterje de folgjende sinnen. Lis út wêrom't de ferbettering nedich is.  
a. Litte wy hoopje dat ús nije lid it nei it sin hat.  
b. Is dat de hûn wêr't er altyd mei rint?  
c. Hasto al regeld dat er syn skouder yn it gips kin krije?  
d. Hasto syn nije adres opskreaun?  
e. Us blauwe Pandaatsje moat foar de APK.